|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-61/2016-02/401.07.2016. годинеНемањина 22-26Б е о г р а д |

**Одговор 2 на захтев за додатне информације или појашњења у вези са**

 **припремањем понуде**

 У складу са чланом 63. став 3. Закона о јавним набавкама („Службени гласник РС” број 124/12, 14/15, 68/15) објављујемо обједењен **Одговор 2** на захтеве за додатне информације и појашњења у вези са припремањем понуде за јавну набавку мале вредности - **Набавка тонера за штампаче и фотокопир апарате, број јавне набавке ЈН МВ 15/2016**:

1. Чини ми се да по Закону о ЈН у јавној набавци могу да учествују домаћа и страна правна лица?

 **Одговор**: У предметном поступку јавне набавке могу да учествују домаћа и страна, правна и физичка лица, под условом и на начин дефинисан Законом о јавним набавкама.

1. Чини ми се да су тонери за штампаче роба која је на слободном увозу и да се уколико је тонер произведен у ЕУ на њега не плаћа царина а ако је произведен у земљи која није члан ЕУ царина се плаћа 1%?

 **Одговор**: У Обрасцу структуре цене понуђач уписује јединичне цене за све наведене врсте тонера и укупну цену. У цену су урачунати сви трошкови који се односе на предмет јавне набавке, укључујући и царину. У складу са чланом 19. став 4. ЗЈН ако понуђена цена укључује увозну царину и друге дажбине, понуђач је дужан да тај део одвојено искаже у динарима и понуђач то може да учини на свом меморандуму, са печатом понуђача и потписом овлашћеног лица понуђача, као прилог Обрасца структуре цене из конкурсне документације, који је понуђач дужан да попуни, потпише и печатира.

1. Чини ми се да се оригинални тонери за штампаче могу купити у велепродаји у Србији у најмање 20 предузећа што се лако може проверити на интернету?

 **Одговор**: Министарство трговине, туризма и телекомуникација је Наручилац, у смислу члана 2. Закона о јавним набавкама (Сл. гласник РС бр. 124/12, 14/15 , 68/15) и набавку тонера је у обавези да врши под условима и на начин предвиђен овим законом, у за то предвиђеном поступку јавне набавке, а не непосредном куповином у велепродаји од предузећа.

1. Чини ми се да тражењем Aуторизације насловљене на понуђача издате од произвођача или овлашћеног дистрибутера за територију Р Србије није у складу са начелима слободне трговине јер оставља могућност да се понуђач и остале заинтересоване стране (произвођач и овлашћени представник произвођача-дистрибутер) договоре како за овај тако и за све остале јавне набавке, ко ће коју јавну набавку радити и то без конкуренције јер је предузећима која легално и регуларно увозе оригиналне тонере на овај начин онемогућено учествовање у јавној набавци?

**Одговор:** Недозвољене радње учесника на тржишту, односно њихово санкционисање су у надлежности Агенције за заштиту конкуренције и других државних органа. Уколико Наручилац на било који начин дође до информације о томе обавестиће надлежне државне органе.

1. Оригинални тонери за штампаче се искључиво увозе. Увозе их овлашћени дистрибутери у Србији, али их увозе и друга предузећа. И оригинални тонери за штампаче се увозе од предузећа из Европе која могу, али и не морају да буду дистрибутери одређеног бренда.  Дакле у слободној трговини се роба купује од онога ко вам да најбоље услове. То некада може да буде овлашћени дистрибутер из Немачке на пример али може да буде и предузеће из Немачке које је например 6 месеци раније купило тонере од овлашћеног диструибутера из Немачке и део робе му остао на лагеру, па је одлучио да прода то што му је остало на лагеру акцијски по набавним ценама  Ви овако расписаном набавком потпуно убијате конкурентност и уништавате слободну трговину, као вештину па молим за коментар.

**Одговор:** Наручилац захтева да је понуђач овлашћени продавац и/или дистрибутер и/или партнер за продају оригиналних тонера као доказ да ће испоручити искључиво оригиналне производе произвођача – тонере, односно нове-нерециклиране, неремонтоване, у оригиналном паковању и чији је произвођач обележен на адекватан начин (оригинал холограм произвођача и декларација произвођача), прибављене кроз легалне дистрибутивне канале. Дефинишући овај свој захтев наручилац се руководио својим објективним потребама и својом законском обавезом из члана 9. став 1. ЗЈН у коме се наводи да је Наручилац дужан да у поступку јавне набавке прибави добра, услуге или радове **одговарајућег квалитета имајући у виду сврху, намену и вредност јавне набавке**. Наручилац овде напомиње да је у једном од ранијих поступака јавних набавки са истим предметом набавке у коме није захтевана ауторизација од стране изабраног понуђача/ Добављача извршена испорука неодговарајућих тонера, што је резултирало раскидом уговора и непотребним трошковима, тешкоћама у пословању Наручиоца и губитком времена до окончања нове јавне набавке

6. По ком члану закона о јавним набавкама ви АУТОРИЗАЦИЈИ произвођача или дистрибутера за територију Р Србије дајете примат и служи вам као елиминишући услов, у односу на предузећа која увозе оригиналне тонере и која  као доказ да су оригинални тонери регуларно у складу са Законом Р Србије увезени достављају следеЋе доказе

- ЈЦИ образац из кога се види да су оригинални тонери регуларно увезени и да је Р. Србији за то плаћена царина и припадајући пдв

- Country of origin или порекло робе које сви ми који увозимо оригиналне тонере прилажемо на царињењу наше робе и из кога се по ставкама види који је тонер увезен и која му је земља порекла

**Одговор:** Наручилац захтева да је понуђач овлашћени продавац и/или дистрибутер и/или партнер за продају оригиналних тонера као доказ да ће испоручити искључиво оригиналне производе произвођача – тонере, односно нове-нерециклиране, неремонтоване, у оригиналном паковању и чији је произвођач обележен на адекватан начин (оригинал холограм произвођача и декларација произвођача), прибављене кроз легалне дистрибутивне канале. Дефинишући овај свој захтев наручилац се руководио својим објективним потребама и својом законском обавезом из члана 9. став 1. ЗЈН у коме се наводи да је Наручилац дужан да у поступку јавне набавке прибави добра, услуге или радове **одговарајућег квалитета имајући у виду сврху, намену и вредност јавне набавке**. Наручилац овде напомиње да је у једном од ранијих поступака јавних набавки са истим предметом набавке у коме није захтевана ауторизација од стране изабраног понуђача/ Добављача извршена испорука неодговарајућих тонера, што је резултирало раскидом уговора и непотребним трошковима, тешкоћама у пословању Наручиоца и губитком времена до окончања нове јавне набавке

**У том смислу понуђач је дужан да достави доказе на начин дефинисан конкурсном документацојом за предметну јавну набавку.** Све доказе о испуњености услова за учешће наручилац је дефинисао у складу са чланом 77.-79. Закона о јавним набавкама. Чланом 77. став 2. ЗЈН је предвиђено да Наручилац је дужан да у конкурсној документацији наведе који је доказ из ове тачке изабрао **и/или које друге доказе** који доказују финансијски и **пословни капацитет понуђач треба да приложи**.

7. Која је правна снага документа Ауторизација уколико уговор између онога ко је издао ауторизацију и понуђача не постоји  Он дакле са ауторизацијом без уговора касније, а то се тако и дешава, купује робу где му је најповољније.  Дакле без уговора издаваоца ауторизације и понуђача сама ауторизација служи једино да се онемогући конкуренција и велики број учесника у јавној набавци.

**Одговор:** Као доказ за захтевани пословни капацитет прихватљив је и Уговор између понуђача и дистрибутера. У том смислу Наручилац ће изменити конкурсну документацију.

8. Зар не мислите да је правно и законски  исправније  уместо ауторизације прилозити Уговор потписан и печатиран између понуђача и дистрибутера у коме се уговорно обавезују стране, која су им права и обавезе и у коме за дистрибутера пише за које брендове је дистрибутер, а и када не пише уласком на његов сајт се то лако може проверити, а подаци са интернета су валидни када су јавне набавке у питању.

**Одговор**: Као доказ да понуђач располаже захтеваним пословним капацитетом из одељка - **IV УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗЈН И УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА прихватљив је Уговор између понуђача и дистрибутера** у коме се наводи, између осталог, врста тонера и то за Brother и Canon и Epson и HP и Konica и Lexmark и Samsung и Kyocera. Понуђач уколико доставља овај доказ о испуњености услова из тачке 2.2 доставља **и доказ да је дистрибутер (са којим је уговор закључен) овлашћен за територију Републике Србије** (уговор, потврду, изјаву или сл.). Уколико је доказ на страном језику, потребно је доставити и превод на српски језик, оверен од стране судског тумача.

1. Ја се слажем да вероватно нисам довољно стручан  за питања трговине и Закона о јавним набавкама  али мени се чини да АУТОРИЗАЦИЈОМ  без Уговора о пословно техничцкој сарадњи између понуђача и произвођача, односно дистрибутера ви не посупате по следећим члановима Закона о ЈН члан 10, члан 12, члан 71, члан 72, члан 76, члан 77, члан 79. став 6. ЗЈН

**Одговор:** Као доказ да понуђач располаже захтеваним пословним капацитетом из одељка - **IV УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗЈН И УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА прихватљив је Уговор између понуђача и дистрибутера** у коме се наводи, између осталог, врста тонера и то за Brother и Canon и Epson и HP и Konica и Lexmark и Samsung и Kyocera. Понуђач уколико доставља овај доказ о испуњености услова из тачке 2.2 доставља **и доказ да је дистрибутер (са којим је понуђач закључио уговор) овлашћен за територију Републике Србије** (уговор, потврду, изјаву или сл.). Уколико је доказ на страном језику, потребно је доставити и превод на српски језик, оверен од стране судског тумача.

1. У обрасцу структуре цена, ставка под бројем 66 - „HP Laser Jet P3055“ не постоји.

Постоји штампач са ознаком П 2055, који већ имате у вашој спецификацији под ставком број  62.

Такође, постоји и штампач са ознаком 3055 али без ознаке П, и исти се налази у вашој спецификацији под редним  бројем 56.

Сходно наведеном, молимо Вас да ставку 66 дефинишете како би понуђачи могли да дају исправне понуде.

 **Одговор**: Брише се ставка 66, а у ставци 56 повећава се количина на 15 (уместо досадашњих 5). Наручилац ће извршити измену конкурсне документације.